ORDE do 6 de xuño de 2005 pola que se acordan as adxudicacións do procedemento de alleamento de varios bens inmobles mediante poxa, localizados na parroquia de Enfesta (Santiago de Compostela).
CONSELLERÍA DE ECONOMÍA E FACENDA — III. OUTRAS DISPOSICIÓNS — 23/06/2005

Por orde desta Consellería de Economía e Facenda do 22 de marzo de 2004 (Diario Oficial de Galicia nº 70, do 13 de abril), foi declarada a alienabilidade de varios bens inmobles procedentes do patrimonio da extinta Cámara Agraria Local de Santiago de Compostela, na parroquia de Enfesta, Santiago de Compostela, actualmente da Comunidade Autónoma de Galicia, dos que foi autorizado o seu alleamento mediante poxa por resolución da Secretaría Xeral e do Patrimonio do 30 de xullo de 2004.
Logo de ter cumprido co establecido no artigo 76.1º do Regulamento para a execución da Lei 3/1985, do patrimonio da Comunidade Autónoma galega, en execución do disposto no artigo 28.1º da citada norma legal, procedeuse á publicación, no Diario Oficial de Galicia do 3 de maio de 2005 e nun xornal de ampla difusión (La Voz de Galicia do mesmo día), do anuncio do 25 de abril de 2005, da Secretaría Xeral e do Patrimonio, de alleamento das parcelas números 5, 385, 392, 424, 449, 618, 866 e 1.131
da zona de concentración parcelaria de San Cristovo de Enfesta.
Celebrada o 1 de xuño de 2005 a poxa pública anunciada, vista a acta da mesa de contratación, logo do informe da intervención delegada, de conformidade co disposto no artigo 70 do Decreto 50/1989, polo que se aprobou o Regulamento para a execución da Lei 3/1985, do patrimonio da Comunidade Autónoma galega,
RESOLVO:
Primeiro.
Aprobar as seguintes adxudicacións:
1. A Luis García Campos, polo prezo de trescentos noventa e nove con vinte (399,20) euros, a parcela nº 5 da zona de concentración parcelaria de San Cristovo de Enfesta; terreo a monte no sitio de Zanca Pedreira, no municipio de Santiago de Compostela, que mide 1.996 m. Estrema: norte, Irmandade de Gandeiros de Santiago, hoxe Comunidade Autónoma de Galicia (424); sur, Abilio Pintos Cela e outros (427); leste, camiño; e oeste, Florencio Iglesias Otero (426). Inscrita no Rexistro da Propiedade nº 1 de Santiago de Compostela no tomo 1.237, libro 244, folio 124, predio nº 25.587, inscrición 1ª.
2. A Luis García Campos, polo prezo de novecentos vinte e seis con vinte (926,20) euros, a parcela nº 392 da zona de concentración parcelaria de San Cristovo de Enfesta; terreo a monte no sitio de Coto
de Formaría, no municipio de Santiago de Compostela, que mide 4.631 m. Estrema: norte, Abilio Pintos Cela e outros (427), José Carollo Liste (428) e José Picón Liste (404); sur, Miguel Gendra Gendra e outros (400), Manuel Fernández Pombo (403); leste, José Picón Liste (404) e oeste, José Carollo Liste (428). Inscrita no Rexistro da Propiedade nº 2 de Santiago de Compostela no tomo 1.202, libro 244, folio 180, predio nº 22.922, inscrición 1ª.
3. A Luis García Campos, polo prezo de mil seiscentos catorce (1.614) euros, a parcela nº 424 da zona de concentración parcelaria de San Cristovo de Enfesta; terreo a monte no sitio de Zanca Pedreira, no municipio de Santiago de Compostela, que mide 8.380 m. Estrema: norte, camiño; sur, Irmandade Sindical de Labradores de Santiago de Compostela, hoxe Comunidade Autónoma de Galicia (5); leste, camiño; e oeste, Manuel Picón Liste (425) e Florencio Iglesias Otero (426). Inscrita no Rexistro da Propiedade nº 2 de Santiago de Compostela no tomo 1.202, libro 244, folio 181, predio nº 22.924, inscrición 2ª.
4. A Carlos Taboada Santiso, polo prezo de tres mil douscentos cincuenta e tres con noventa (3.253,90) euros, a parcela nº 449 da zona de concentración parcelaria de San Cristovo de Enfesta; terreo a monte no sitio de Zanca do Muíño, no municipio de Santiago de Compostela, que mide 7.513 m. Estrema: norte, predios da parroquia de Nemenzo; sur, María Mosquera Boo (408); leste, Andrés Cruz Seijo (421); e oeste, María Otero Regueiro (447). Inscrita no Rexistro da Propiedade nº 2 de Santiago de Compostela no tomo 1.202, libro 244, folio 182, predio nº 22.926, inscrición 1ª.
Segundo.
Declarar deserta en primeira poxa a adxudicación das parcelas da zona de concentración parcelaria de San Cristovo de Enfesta, números: 385, 618, 866 e 1.131.
De acordo co disposto na cláusula undécima do prego de condicións deste alleamento, celebrarase segunda poxa o 1 de xullo de 2005, no mesmo local e hora -Escola Galega de Administración Pública ás 9.30 horas-, con rebaixa no tipo de taxación dun 15% se así o acorda o presidente da mesa.
Terceiro.
Os pagamentos dos prezos de adxudicación efectuaranse segundo o estipulado no artigo 70.3º do Decreto 50/1989, polo que se aproba o Regulamento que executa a Lei 3/1985, do patrimonio da Comunidade Autónoma galega.
Cuarto.
As vendas formalizaranse en escritura pública, sendo por conta dos adquirentes, respectivamente, os custos do seu outorgamento así como todoso os gastos e impostos derivados da transmisión incluído o imposto sobre o incremento de valor dos terreos da natureza urbana, se o houbera. Así mesmo, quedan a cargo dos adxudicatarios o pagamento dos custos dos anuncios que lles correspondan, unha
vez prorrateados segundo o tipo de licitación inicial dos lotes.
Quinto.
Contra esta resolución, que pon fin á vía administrativa, poderase interpor recurso potestativo de reposición perante esta consellería no prazo dun mes, contado desde o día seguinte ao da súa publicación, no Diario Oficial de Galicia, ou recurso contencioso-administrativo perante a Sala do Contencioso-Administrativo do Tribunal Superior de Xustiza de Galicia, no prazo de dous meses.
Santiago de Compostela, 6 de xuño de 2005.
P.D. (Orde do 13-12-1993,
DOG nº 240, do 15 de decembro)
Emilio Álvarez Rey
Secretario xeral e do Patrimonio
CONSELLERÍA DE POLÍTICA TERRITORIAL, OBRAS PÚBLICAS
E VIVENDA